Source: http://www.okressvidnik.sk/?p=3584
Timestamp: 2020-05-31 11:15:28+00:00
Document Index: 2123734

Matched Legal Cases: ['§ 54', '§ 53', '§ 53', '§ 53', '§ 53', '§ 53']

﻿ Národný projekt „Podpora integračných podnikov“ – Centrum podpory regionálneho rozvoja okresu Svidník, n.o.
Národný projekt „Podpora integračných podnikov“
Ústredie práce, sociálnych vecí a rodiny oznamuje, že dňom 24.9.2019 bolo zverejnené Oznámenie o možnosti predkladania žiadostí o poskytnutie finančných príspevkov na podporu integračných podnikov, ktoré majú schválený štatút registrovaného sociálneho podniku v rámci národného projektu „Podpora integračných podnikov“ v zmysle zákona § 54 ods. 1 písm. a) zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. Integračné podniky si môžu v prípade záujmu predkladať žiadosti o poskytnutie príspevkov v rámci oprávneného územia národného projektu (územie SR mimo BSK) na príslušný úrad práce, sociálnych vecí a rodiny, v ktorého územnom obvode má integračný podnik sídlo alebo trvalý pobyt, ak je fyzickou osobou prostredníctvom dvoch opatrení:
Opatrenie 1 – Poskytovanie príspevku integračnému podniku podľa § 53f zákona o službách zamestnanosti – pozri prílohy k Opatreniu 1.
Opatrenie 2 – Poskytovanie kompenzačného príspevku integračnému podniku podľa § 53g zákona o službách zamestnanosti – pozri prílohy k Opatreniu 2.
Vzhľadom na skutočnosť, že na poskytnutie príspevkov podľa §§ 53f a 53g zákona o službách zamestnanosti je právny nárok, žiadatelia v rámci BSK si môžu taktiež požiadať o poskytnutie príspevkov, ktoré budú financované zo štátneho rozpočtu, t. z. mimo tohto národného projektu. Žiadosti a prílohy pre BSK je možné nájsť:
Poskytovanie príspevku integračnému podniku podľa § 53f zákona o službách zamestnanosti pre Bratislavský samosprávny kraj – viac informácií.
Poskytovanie kompenzačného príspevku integračnému podniku podľa § 53g zákona o službách zamestnanosti pre Bratislavský samosprávny kraj – viac informácií.